บริหารจัดการน้ำผ่านประตูระบายน้ำคลองภักดีรำไพ ช่วยประชาชนพื้นที่จันทบุรี
นายประพิศ จันทร์มา อธิบดีกรมชลประทาน เปิดเผยว่า ปัจจุบัน (14 ต.ค.64) ระดับน้ำในแม่น้ำจันทบุรี ที่สถานีบ้านปึกอำเภอมะขาม สูงกว่าตลิ่ง 91 เซนติเมตร น้ำเอ่อท่วมเข้าพื้นที่ลุ่มต่ำและพื้นที่การเกษตร ตำบลวังแซ้ม ความสูงประมาณ 30 เซนติเมตร กรมชลประทาน โดยโครงการชลประทานจันทบุรี ได้บริหารจัดการน้ำ โดยการเปิดบานระบายน้ำของประตูระบายน้ำคลองภักดีรำไพ เพื่อผันน้ำจากแม่น้ำจันทบุรี ช่วยเพิ่มการระบายน้ำลงสู่ทะเล รวมถึงกำจัดสิ่งกีดขวางทางน้ำร่วมกับหน่วยงานในพื้นที่ เพื่อให้สามารถระบายน้ำได้สะดวกและรวดเร็วยิ่งขึ้น หากไม่มีฝนตกในพื้นที่เพิ่มเติม คาดว่าสถานการณ์จะเข้าสู่สถาวะปกติภายในวันนี้ อย่างไรก็ตาม ขอให้ประชาชนเฝ้าระวังติดตามสภาพอากาศและสถานการณ์น้ำจากหน่วยงานราชการอย่างใกล้ชิด หากประชาชนต้องการความช่วยเหลือติดต่อได้ที่ โครงการชลประทานใกล้บ้าน